
12                                                      DR.30.03.2017                                                       

 

Soalan tambahan saya kepada Yang Berhormat Menteri adalah kita tadi 
dimaklumkan bahawa pelbagai program kesedaran yang telah dianjurkan dan pelbagai 
jawatankuasa juga telah diwujudkan di peringkat kementerian termasuklah program 
Friends of KPDNKK dan sebagainya. Jadi soalan saya adalah, apakah keberkesanan 
program-program yang telah dianjurkan oleh pihak kementerian ini mengambil kira 
inisiatif yang berterusan yang dianjurkan oleh pihak kementerian? Ini kerana masih ramai 
lagi yang kurang peka mengenai hak-hak mereka sebagai pengguna. Jadi saya hendak 
minta penjelasan daripada pihak Yang Berhormat Menteri mengenai perkara ini. Terima 
kasih. 

Dato’ Henry Sum Agong: Terima kasih Yang Berhormat. Mengenai 
keberkesanan program yang dilaksanakan, khususnya mengenai isu kos harga 
barangan yang tinggi. Rakyat senantiasa diberitahu dan pihak kementerian senantiasa 
memberi penjelasan mengenai harga barang dan mereka menyedari. Malah di peringkat 
kementerian, kita ada program di bawah Friends of KPDNKK di mana kita menyebarkan 
maklumat berkaitan dengan isu kos harga barang yang tinggi sekarang ini.  

■1110 

Rakyat secara umumnya daripada segi kesedaran memang pun sudah 
meningkat dan kita berharap pihak pengguna memainkan peranan. Persatuan pengguna 
dan pihak sekolah-sekolah juga dimaklumkan dalam pertemuan-pertemuan dan dengan 
tindakan seperti ini kita harap lebih ramai lagi rakyat kita termasuk pelajar-pelajar akan 
mengetahui tentang hak kepenggunaan mereka. Sekian, terima kasih.  

Tuan Manivannan a/l Gowindasamy [Kapar]: Tuan Yang di-Pertua, satu 
soalan tambahan. Terima kasih Tuan Yang di-Pertua, terima kasih Yang Berhormat 
Timbalan Menteri. Saya menjiwai jawapan yang diberikan oleh Timbalan Menteri tadi 
tetapi saya ingin memaklumkan dekat sini bahawa ia tidak mencerminkan kos sara hidup 
yang sedang meningkat di kalangan rakyat biasa. Apa yang kita beri jawapan dalam 
bentuk jawapan ini hanya dalam bentuk on paper, does not reflect the real situation that’s 
happening on the ground, dengan izin. 

Saya bagi sebagai contoh, harga sardin yang dulu sardin ini Tuan Yang di-
Pertua adalah makanan orang yang miskin. Orang miskin kalau tak ada apa-apa dia cari 
sardin, dia makan tetapi hari ini sardin adalah salah satu makanan yang telah meningkat 
kos harganya. Ini bukan berlaku di Kuala Lumpur atau Selangor. Saya berada di Kedah 
tempoh hari, hari Ahad yang lepas. Rakyat Kedah membuat aduan bahawa sardin di 
negeri Kedah pun telah meningkat. So bagaimana kerajaan sedang menyediakan satu 
platform untuk betul-betul mengawal, memantau dan menjaga rakyat supaya kos sara 
hidup ini tidak membebankan diri mereka. Terima kasih Tuan Yang di-Pertua.  

Dato’ Henry Sum Agong: Ya, terima kasih Yang Berhormat. Memang pun tidak 
dapat dinafikan seperti mana yang saya pernah beritahu, harga barangan tidak akan 
menurun. Ini disebabkan sebahagiannya daripada hakikat Ringgit kita lemah, pertukaran 
wang kita dengan wang asing. Harga barang di peringkat industri misalnya, sudah 
meningkat dan dia dimasukkan ke dalam negara, kita import dan apabila ditambahkan 
kos transport dan juga margin di pihak penjual, maka harga itu tentulah meningkat.  

Jadi inilah yang kita tidak dapat elakkan. Memang di pihak kementerian dan 
jabatan, pegawai-pegawai penguat kuasa kita sentiasa memantau harga barangan dan 
satu perkara yang saya katakan, harga barang tidak mungkin menurun. Contoh kalau 
produk kita dalam negeri, tadi diberitahu harga durian sekarang bukan macam dulu. Dia 
ditimbang dengan kulit-kulitnya dengan harga yang cukup mahal jika berbanding dengan 
dulu, harganya bukan begitu. Jadi inilah satu realiti yang kita harus depani ataupun 
hadapi masa sekarang. Sekian, terima kasih. 

Puan Rubiah Binti Haji Wang [Kota Samarahan]: Tuan Yang di-Pertua, 
sebelum mohon Menteri menjawab, saya hendak membuat pembetulan sedikit terhadap 
soalan bahagian 5(b) yang mana saya lebih merujuk kepada tabika dan Tadika KEMAS 
yang lama dan uzur. 

 

5. Puan Rubiah Binti Haji Wang [Kota Samarahan] minta Menteri Kemajuan 
Luar Bandar dan Wilayah menyatakan: 

(a) sejauh manakah keberkesanan pelatih-pelatih yang mengikuti 
kursus di GIATMARA dapat menjana pendapatan yang sama 
taraf dengan orang berkemahiran yang mengikuti kursus di 
pengajian tinggi dalam melahirkan masyarakat yang berkualiti 
tinggi dalam industri; dan 



Soalan tambahan saya kepada Yang Berhormat Menteri adalah kita tadi dimaklumkan bahawa pelbagai program kesedaran yang telah dianjurkan dan pelbagai jawatankuasa juga telah diwujudkan di peringkat kementerian termasuklah program Friends of KPDNKK dan sebagainya. Jadi soalan saya adalah, apakah keberkesanan program-program yang telah dianjurkan oleh pihak kementerian ini mengambil kira inisiatif yang berterusan yang dianjurkan oleh pihak kementerian? Ini kerana masih ramai lagi yang kurang peka mengenai hak-hak mereka sebagai pengguna. Jadi saya hendak minta penjelasan daripada pihak Yang Berhormat Menteri mengenai perkara ini. Terima kasih. Dato' Henry Sum Agong: Terima kasih Yang Berhormat. Mengenai keberkesanan program yang dilaksanakan, khususnya mengenai isu kos harga barangan yang tinggi. Rakyat senantiasa diberitahu dan pihak kementerian senantiasa memberi penjelasan mengenai harga barang dan mereka menyedari. Malah di peringkat kementerian, kita ada program di bawah Friends of KPDNKK di mana kita menyebarkan maklumat berkaitan dengan isu kos harga barang yang tinggi sekarang ini. #1110 Rakyat secara umumnya daripada segi kesedaran memang pun sudah meningkat dan kita berharap pihak pengguna memainkan peranan. Persatuan pengguna dan pihak sekolah-sekolah juga dimaklumkan dalam pertemuan-pertemuan dan dengan tindakan seperti ini kita harap lebih ramai lagi rakyat kita termasuk pelajar-pelajar akan mengetahui tentang hak kepenggunaan mereka. Sekian, terima kasih. Tuan Manivannan a/l Gowindasamy [Kapar]: Tuan Yang di-Pertua, satu soalan tambahan. Terima kasih Tuan Yang di-Pertua, terima kasih Yang Berhormat Timbalan Menteri. Saya menjiwai jawapan yang diberikan oleh Timbalan Menteri tadi tetapi saya ingin memaklumkan dekat sini bahawa ia tidak mencerminkan kos sara hidup yang sedang meningkat di kalangan rakyat biasa. Apa yang kita beri jawapan dalam bentuk jawapan ini hanya dalam bentuk on paper, does not reflect the real situation that's happening on the ground, dengan izin. Saya bagi sebagai contoh, harga sardin yang dulu sardin ini Tuan Yang di- Pertua adalah makanan orang yang miskin. Orang miskin kalau tak ada apa-apa dia cari sardin, dia makan tetapi hari ini sardin adalah salah satu makanan yang telah meningkat kos harganya. Ini bukan berlaku di Kuala Lumpur atau Selangor. Saya berada di Kedah tempoh hari, hari Ahad yang lepas. Rakyat Kedah membuat aduan bahawa sardin di negeri Kedah pun telah meningkat. So bagaimana kerajaan sedang menyediakan satu platform untuk betul-betul mengawal, memantau dan menjaga rakyat supaya kos sara hidup ini tidak membebankan diri mereka. Terima kasih Tuan Yang di-Pertua. Dato' Henry Sum Agong: Ya, terima kasih Yang Berhormat. Memang pun tidak dapat dinafikan seperti mana yang saya pernah beritahu, harga barangan tidak akan menurun. Ini disebabkan sebahagiannya daripada hakikat Ringgit kita lemah, pertukaran wang kita dengan wang asing. Harga barang di peringkat industri misalnya, sudah meningkat dan dia dimasukkan ke dalam negara, kita import dan apabila ditambahkan kos transport dan juga margin di pihak penjual, maka harga itu tentulah meningkat. Jadi inilah yang kita tidak dapat elakkan. Memang di pihak kementerian dan jabatan, pegawai-pegawai penguat kuasa kita sentiasa memantau harga barangan dan satu perkara yang saya katakan, harga barang tidak mungkin menurun. Contoh kalau produk kita dalam negeri, tadi diberitahu harga durian sekarang bukan macam dulu. Dia ditimbang dengan kulit-kulitnya dengan harga yang cukup mahal jika berbanding dengan dulu, harganya bukan begitu. Jadi inilah satu realiti yang kita harus depani ataupun hadapi masa sekarang. Sekian, terima kasih. Puan Rubiah Binti Haji Wang [Kota Samarahan]: Tuan Yang di-Pertua, sebelum mohon Menteri menjawab, saya hendak membuat pembetulan sedikit terhadap soalan bahagian 5(b) yang mana saya lebih merujuk kepada tabika dan Tadika KEMAS yang lama dan uzur. 5. Puan Rubiah Binti Haji Wang [Kota Samarahan] minta Menteri Kemajuan Luar Bandar dan Wilayah menyatakan: (a) sejauh manakah keberkesanan pelatih-pelatih yang mengikuti kursus di GIATMARA dapat menjana pendapatan yang sama taraf dengan orang berkemahiran yang mengikuti kursus di pengajian tinggi dalam melahirkan masyarakat yang berkualiti tinggi dalam industri; dan.